钦定古今图书集成/明伦汇编/氏族典/第108卷 > 《廖用贤尚友录》 > 雷次宗
## 钦定古今图书集成/明伦汇编/氏族典/第108卷 > 《廖用贤尚友录》 > 雷次宗

按《宋书雷次宗传》：“次宗字仲伦，豫章南昌人。少入庐
山，事沙门释慧远，笃志好学，尤明《三礼》《毛诗》，隐退不
交世务。本州辟从事，员外散骑侍郎，征，并不就。元嘉
十五年，征次宗至京师，开馆于鸡笼山，聚徒教授。车
驾数幸次宗学馆，资给甚厚。又除给事中，不就。久之，
还庐山。二十五年，诏加散骑侍郎。后又征诣京邑，为”
筑室于锺山西岩下，谓之“招隐馆”，使为皇太子诸王
讲《丧服经》，次宗不入公门，乃使自华林东门入延贤
堂就业。二十五年，卒于锺山，时年六十三。